1977R2290 — SL — 01.05.2004 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA SVETA (EGS, EURATOM, ESPJ) št. 2290/77 z dne 18. oktobra 1977 o določanju prejemkov članov Računskega sodišča (UL L 268, 20.10.1977, p.1)

spremenjena z:









▼B

UREDBA SVETA (EGS, EURATOM, ESPJ) št. 2290/77

z dne 18. oktobra 1977

o določanju prejemkov članov Računskega sodišča







SVET EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti za premog in jeklo, zlasti njenega člena 78e, ob upoštevanju Pogodbe o ustanovitvi Evropske gospodarske skupnosti, zlasti njenega člena 206, ob upoštevanju Pogodbe o ustanovitvi Evropske skupnosti za atomsko energijo, zlasti njenega člena 180, ob upoštevanju Protokola o privilegijih in imunitetah Evropskih skupnosti, ki se uporablja za člane Računskega sodišča na podlagi omenjenih členov 206, 78e in 180, ker Svet določi plače, nadomestila in pokojnine članov Računskega sodišča skupaj z drugimi izplačili, ki se nakazujejo namesto osebnih prejemkov, SPREJEL NASLEDNJO UREDBO:







Člen 1

Od datuma začetka opravljanja svojih nalog do zadnjega dne meseca, s katerim se njihov mandat izteče, so člani Računskega sodišča upravičeni do osnovne plače, družinskih in drugih dodatkov.

▼M6

V tej uredbi se izvenzakonska skupnost šteje kot zakonska skupnost, če so izpolnjeni vsi pogoji, navedeni v členu 1(2)(c) Priloge VII h Kadrovskim predpisom za uradnike Evropskih skupnosti. Neporočeni partner člana ali nekdanjega člana se v sistemu zdravstvenega zavarovanja šteje kot zakonec, če so izpolnjeni pogoji iz točk (i), (ii) in (iii) odstavka (2)(c) navedenega člena.

▼M5

Člen 2

Osnovna mesečna plača članov Računskega sodišča je enaka znesku v višini spodaj navedenih odstotkov osnovne plače uradnika Evropskih skupnosti iz ►M6 tretje stopnje v razredu 16 ◄ :

Predsednik: 115 %,

Drugi člani: 108 %.

▼M6

Od 1. maja 2004 do 30. aprila 2006 pa se besedna zveza „tretja stopnja v razredu 16“ iz prvega pododstavka glasi „tretja stopnja v razredu A* 16“.

▼B

Člen 3

Člani računskega sodišča so upravičeni do družinskih dodatkov, določenih po analogiji v skladu z določbami člena 67 Kadrovskih predpisov, ter členov 1 do 3 Priloge VII k navedenim predpisom.

Člen 4

Člani Računskega sodišča so upravičeni do stanovanjskega dodatka, ki je enak 15 % njihove osnovne plače.

Člen 5

Osnovne plače iz člena 2, družinski dodatki iz člena 3 in stanovanjski dodatki iz člena 4 uradnikov, ki so zaposleni v Luksemburgu, se ponderirajo, kakor določi Svet na podlagi členov 64 in 65 Kadrovskih predpisov za uradnike Evropskih skupnosti.

▼M6

Člen 5a

Člen 17 Priloge VII h Kadrovskim predpisom se po analogiji uporablja za člane Računskega sodišča.

▼B

Člen 6

Ob prevzemu nalog in izteku mandata je član Računskega sodišča upravičen do:

(a) nadomestila za nastanitev, ki je enako dvema mesečnima osnovnima plačama ob prevzemu nalog, in nadomestila za selitev ob prenehanju zaposlitve, ki je enako mesečni osnovni plači ob izteku mandata;

(b) povračila stroškov za prevoz zanj in za družinske člane ter povračila stroškov za selitev osebnega premoženja in pohištva, vključno z zavarovanjem za običajna tveganja (kraja, vlom, požar).

Če je ponovno imenovan, ni upravičen do nobenih nadomestil iz tega člena. Enako velja v primeru njegovega imenovanja za člana institucije Skupnosti, če ima ta institucija svoj začasni sedež v kraju, kjer je moral član zaradi svoje funkcije pred tem prebivati, in če se pred ponovnim imenovanjem še ni preselil.

Člen 7

Član Računskega sodišča, ki mora med opravljanjem svoje funkcije potovati iz kraja, kjer ima Sodišče začasni sedež, je upravičen do:

(a) povračila potnih stroškov,

(b) povračila hotelskih stroškov (le za sobo, postrežbo in takse),

▼M1

(c) dnevnice, ki za vsak celoten dan odsotnosti znašajo 105 % vrednosti dnevnice, kot jo določajo Kadrovski predpisi za uradnike Evropskih skupnosti ►M6 ————— ◄ na službeni poti.

▼B

Člen 8

▼M5

1. Tri leta od prvega dneva meseca, ki sledi mesecu izteka mandata, prejema nekdanji član Računskega sodišča mesečni prehodni dodatek, katerega višina se določi kot sledi:

— 40 % osnovne plače, ki jo je prejemal ob izteku mandata, če ga je opravljal manj kot dve leti,

— 45 % te plače, če znaša to obdobje več kot dve leti, vendar manj kot tri leta,

— 50 % te plače, če znaša to obdobje več kot tri leta, vendar manj kot pet let,

— 55 % te plače, če znaša to obdobje več kot pet let, vendar manj kot deset let,

— 60 % te plače, če znaša to obdobje več kot deset let, vendar manj kot petnajst let,

— 65 % te plače v ostalih primerih.

▼B

2. Upravičenost do prehodnega dodatka preneha, če je nekdanji član Računskega sodišča imenovan na funkcijo v eni od institucij Skupnosti ali v primeru njegove smrti. V primeru imenovanja na tako funkcijo se dodatek plačuje do datuma, ko prevzeme dolžnosti; v primeru smrti se zadnje izplačilo opravi za mesec, v katerem je umrl.

3. Če začne v omenjenem triletnem obdobju zadevna oseba opravljati novo pridobitno dejavnost, se od dodatka odtegne znesek, za katerega so mesečni bruto osebni prejemki (to je pred odbitkom davkov) skupaj z dodatki iz odstavka 1 večji od prejemkov pred odbitkom davkov, ki jih je kot član Računskega sodišča prejemal po členih 2, 3 in 4. Pri izračunavanju zneska prejemkov za novo dejavnost se upoštevajo vse oblike prejemkov razen tistih, ki se nanašajo na povračilo stroškov.

4. Na dan prenehanja mandata, nato pa 1. januarja vsako leto in v primeru kakršne koli spremembe njegovega finančnega stanja, predloži član Računskega sodišča predsedniku Računskega sodišča izjavo o vseh oblikah prejemkov, ki jih je pridobil za svojo poklicno dejavnost, razen tistih, ki se nanašajo na povrnitev stroškov.

Dodatni prejemki, ki jih je nekdanji član zakonito prejel med opravljanjem svoje funkcije kot član Računskega sodišča, se od prehodnega dodatka ne odtegnejo.

Ta izjava se pripravi v dobri veri in se obravnava kot zaupna. Informacije, ki jih vsebuje izjava, se uporabljajo le za namene te uredbe in se ne smejo dati v vpogled tretjim osebam.

5. Med triletnim obdobjem, omenjenim v odstavku 1, je nekdanji član Računskega sodišča upravičen do družinskih dodatkov v smislu člena 3.

Člen 9

1. Po prenehanju mandata so člani Računskega sodišča upravičeni do doživljenjske pokojnine, ki se izplačuje od dne, ko dosežejo starost 65 let.

2. Vendar pa lahko zaprosijo, da se jim začne ta pokojnina izplačevati po dopolnjenem 60 letu. V takšnem primeru se za pokojnino uporabi naslednji količnik:







60 let 0,70 61 let 0,75 62 let 0,80 63 let 0,87 64 let 0,95

Člen 10

Znesek pokojnine znaša ►M6 4, 275 % ◄ zadnje osnovne plače za vsako dopolnjeno leto opravljanja funkcije in eno dvanajstino te vsote za vsak dopolnjen mesec. Najvišja pokojnina je 70 % nazadnje prejete osnovne plače.

Če je zadevna oseba opravljala funkciji predsednika in člana Računskega sodišča, je plača, na podlagi katere se izračuna pokojnina, v sorazmerju s časom, ki ga je zadevna oseba porabila pri opravljanju posameznih funkcij.

▼M6

Z odstopanjem od prvega pododstavka znaša pokojnina člana Računskega sodišča, ki je opravljal funkcijo pred majem 2004, do konca mandata na Računskem sodišču 4,5 % osnovne plače, nazadnje prejete za vsako dopolnjeno leto opravljanja funkcije.

▼B

Člen 11

Član Računskega sodišča, ki je popoln invalid, zaradi česar ne more opravljati svojih nalog, in ki zaradi tega odstopi ali mora odstopiti, je od dneva odstopa ali obveznega odstopa upravičen do naslednjih dajatev:

(a) če je invalidnost spoznana kot trajna, je upravičen do doživljenjske pokojnine, izračunane v skladu z določbami člena 10, ki ni manjša kot 30 % nazadnje prejete osnovne plače. Član je upravičen do najvišje pokojnine, če je nezmožnost posledica invalidnosti ali bolezni, do katerih je prišlo med opravljanjem njegove funkcije;

(b) če je invalidnost začasna, je član do svoje ozdravitve upravičen do pokojnine v višini 60 % nazadnje prejete osnovne plače, če je do invalidnosti ali bolezni prišlo med opravljanjem njegove funkcije, in 30 % v ostalih primerih. Ko doseže prejemnik take invalidske pokojnine starost 65 let ali je od začetka izplačevanja invalidske pokojnine poteklo sedem let, se le-ta nadomesti z doživljenjsko pokojnino, izračunano v skladu z določbami člena 10.

▼M3

Člen 12

Člani Računskega sodišča imajo pravico do dajatev za primer bolezni, poklicne bolezni, nesreče pri delu ter rojstva in smrti po sistemu socialne varnosti, predviden v Kadrovskih predpisih za uradnike Evropskih skupnosti.

Prvi odstavek se uporablja tudi za bivše člane Računskega sodišča, ki prejemajo prejemke po sistemu pokojninskega zavarovanja, predvidenem v členu 9, ali prehodno nadomestilo, predvideno v členu 8, ali po sistemu invalidskega zavarovanja, predvidenem v členu 11.

▼M6

Za nekdanje člane Računskega sodišča pa veljajo določbe člena 72 Kadrovskih predpisov za uradnike Evropskih skupnosti pod pogojem, da ne opravljajo pridobitnega dela in se ne morejo vključiti v nacionalni sistem zdravstvenega zavarovanja.

▼M3

Kljub temu pa je bivši član Računskega sodišča, ki je funkcijo opravljal vsaj do ►M6 63 ◄ . leta ali pa ima pravico do prejemkov v okviru sistema invalidskega zavarovanja, predvidenega v členu 11, še naprej neomejeno upravičen do dajatev za primer bolezni po sistemu, predvidenem v Kadrovskih predpisih za uradnike Evropskih skupnosti. Če ne prejema prehodnega nadomestila iz člena 8 in ni upravičen do prejemkov iz sistema pokojninskega zavarovanja iz člena 9 ali sistema invalidskega zavarovanja iz člena 11, je bivši član Računskega sodišča dolžan plačati polovico prispevkov, potrebnih za tovrstno zavarovanje. Prispevki se izračunajo na podlagi zadnjega prehodnega nadomestila, prilagojenega tako, da se upoštevajo nadaljnje spremembe.

Bivši član Komisije ali Sodišča, ki je prenehal opravljati funkcijo pred dopolnjenim ►M6 63 ◄ . letom in ki na koncu obdobja, v katerem prejema prehodno nadomestilo iz člena 8, ni upravičen do prejemkov iz sistema pokojninskega zavarovanja iz člena 9 ali sistema invalidskega zavarovanja iz člena 11, lahko še naprej izpolnjuje pogoje za zavarovanje iz drugega in tretjega odstavka tega člena pod pogojem, da ne opravlja pridobitne dejavnosti ►M6 ————— ◄ . V tem primeru mora plačati polni znesek prispevkov, potrebnih za zavarovanje iz člena 72(1) Kadrovskih predpisov za uradnike Evropskih skupnosti. Prispevki se izračunajo na podlagi zadnjega prehodnega nadomestila, prilagojenega tako, da se upoštevajo nadaljnje spremembe.

▼B

Člen 13

Če je za invalidnost ali smrt člana Računskega sodišča kriva tretja oseba, se pravni zahtevki tega člana ali upravičencev po njem v sodnem sporu proti tretji osebi prenesejo na Skupnosti v mejah njihovih obveznosti, ki izhajajo iz tega pokojninskega sistema.

Člen 14

Ista oseba ne more sočasno prejemati prehodnega dodatka, predvidenega v členu 8, pokojnine, predvidene v členu 9, in pokojnine, predvidene v členu 11. Če ima član Računskega sodišča pravico zahtevati dajatve po več kot eni od teh določb, se uporablja le določba, ki je najugodnejša za upravičenca.

Člen 15

Če član Računskega sodišča med svojim mandatom umre, so preživeli zakonec ali nepreskrbljeni otroci do konca tretjega meseca po mesecu smrti upravičeni do prejemkov, do katerih bi bil član Računskega sodišča upravičen po členih 2, 3 in 4.

Člen 16

1. ►M6 Preživeli zakonec in otroci, ki jih je ob smrti vzdrževal član ◄ ali nekdanjega člana Računskega sodišča, ki so mu ob smrti pripadale pokojninske pravice, so upravičeni do družinske pokojnine.

Ta pokojnina je enaka odstotku pokojnine, ki pripada članu ali nekdanjemu članu Računskega sodišča po členu 10 na dan njegove smrti, in sicer:







— za ►M6 preživelega zakonca ◄ 60 % — za vsako siroto ►M6 če sta mati ali oče umrla ◄ 10 % — za vsako siroto brez matere in očeta 20 %

▼M1

Če pa član Računskega sodišča umre med svojim mandatom,

— je družinska pokojnina za ►M6 preživelega zakonca ◄ enaka 36 % osnovne plače, prejete ob smrti,

— družinska pokojnina za prvega vzdrževanega otroka brez očeta in matere ni manjša od 12 % osnovne plače, prejete ob smrti. V primeru več vzdrževanih otrok brez matere in očeta se skupni znesek družinske pokojnine enakomerno porazdeli med upravičene vzdrževane otroke.

▼B

2. Celotni znesek družinskih pokojnin ne sme presegati zneska pokojnine člana ali nekdanjega člana Računskega sodišča, na podlagi katere so izračunane. Najvišji skupni znesek izplačljivih družinskih pokojnin se razdeli, kadar je to primerno, med upravičence v skladu z zgoraj navedenimi odstotki.

3. Družinske pokojnine se dodelijo od prvega dne koledarskega meseca po dnevu smrti; vendar pa se v primeru uporabe določb člena 15 pravica do pokojnine uveljavi šele prvi dan četrtega meseca po mesecu smrti.

4. Upravičenost do družinske pokojnine preneha ob koncu koledarskega meseca, ko upravičenec umre. Poleg tega pravica do pokojnine po starših preneha ob koncu meseca, ko otrok doseže starost 21 let. Pravica pa se podaljša za čas poklicnega usposabljanja otroka, vendar najdlje do konca meseca, ko otrok doseže starost 25 let.

Pokojnina se siroti, ki se zaradi bolezni ali invalidnosti ne more sama preživljati, izplačuje še naprej.

5. Če se nekdanji član Računskega sodišča poroči in ►M6 ima na datum poroke pravico do pokojnine, ki mu pripada po tej uredbi, niso ne zakonec ◄ niti otroci iz njunega zakona upravičeni do družinske pokojnine, razen če nekdanji član Računskega sodišča umre pet ali več let po poroki.

6. Upravičenost ►M6 preživelega zakonca ◄ do družinske pokojnine preneha ob ponovni poroki. ►M6 Preživeli zakonec ◄ je nato upravičena do takojšnega pavšalnega izplačila v višini dvakratnega letnega zneska družinske pokojnine.

▼M1

7. ►M6 ————— ◄ ►M6 Preživelega zakonca ◄ , pa tudi vzdrževane otroke iz prejšnjega zakona ali druge osebe, upravičene po njem, ali kadar zapusti vzdrževane otroke iz različnih zakonov, se znesek celotne pokojnine porazdeli s smiselno uporabo določb členov 22, 27 in 28 Priloge VIII h Kadrovskim predpisom za uradnike.

▼M3

8. ►M6 Preživeli zakonec ◄ ali nepreskrbljeni otroci člana ali bivšega člana Računskega sodišča so upravičeni do dajatev za primer bolezni po sistemu socialne varnosti iz Kadrovskih predpisov za uradnike Evropskih skupnosti, če niso upravičeni do prejemkov iste vrste in istega obsega po kakem drugem sistemu socialne varnosti.

▼B

Člen 17

Član Računskega sodišča, ki se ga razreši zaradi hujše kršitve, izgubi vse pravice do prehodnega dodatka in starostne pokojnine; to pa ne vpliva na po njem upravičene osebe.

Člen 18

Če se Svet odloči povišati osnovno plačo, istočasno odloči tudi o ustreznem povišanju stopenj veljavnih pokojnin.

Člen 19

Dajatve po tem pokojninskem sistemu se izplačujejo iz proračuna Skupnosti. Države članice skupno jamčijo za plačilo teh dajatev v skladu z lestvico za financiranje takšnih odhodkov.

▼M4

Člen 19a

Člen 66a Kadrovskih predpisov za uradnike se smiselno uporablja za člane Računskega sodišča.

▼B

Člen 20

1. Plačilo zneskov po členih 2, 3, 4, 6, 12 in 15 se izvede v ►M6 eurih ◄ .

▼M6

2. Zneski, ki jim pripadajo po členih 8, 9, 11 in 16, se ne ponderirajo.

Ti zneski se upravičencem, ki prebivajo v Evropski uniji, izplačajo v eurih na banko v državi prebivališča.

Upravičencem, ki prebivajo zunaj Evropske unije, se pokojnine izplačujejo v eurih na banko v državi prebivališča. Izjemoma se pokojnina lahko izplačuje v eurih na banko v državi, v kateri je sedež institucije, ali v tuji valuti, pretvorjeni po zadnjem deviznem tečaju, ki se uporablja za izvrševanje splošnega proračuna Evropskih skupnosti, v državi prebivališča upokojenca.

▼B

Člen 21

Za člane Računskega sodišča se uporablja uredba o določitvi pogojev in postopka glede uporabe davka v dobro Skupnosti.

▼M6

Člen 21a

1. Členi 14, 15, 16, 17 in 19 Priloge XIII h Kadrovskim predpisom za uradnike Evropskih skupnosti se po analogiji uporabljajo za člane Računskega sodišča.

2. Členi 20, 24 in 25 Priloge XIII h Kadrovskim predpisom za uradnike Evropskih skupnosti se po analogiji uporabljajo za tiste upravičence, ki jim zneski pripadajo po členih 9, 8, 11 in 16.

▼B

Člen 22

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.